- Vai ko teicāt, rabīn? - Tikai lūdzos.
- Tam arī ir lūgšana? - Lūgšana ir visam, Sofij.
Jā, lūgšana ir arī tam, lai pasargātu sinagogu no iekrišanas okeānā.
- Rabīn Zaker! - Sveiki.
Nāciet!
Bērni. Smalks gājiens, mācītāj.
Liels paldies, mācītāj. Tas bija brīnišķīgi.
Pateicos.
Jūs tikai divi vien?
Bez mūziķiem? Bez hologrammām?
Bez virtuālās un papildinātās realitātes? Bez cepumiem?
Būsim tikai mēs.
JŪRAS LĪMEŅA PAZEMINĀŠANAS DEPARTAMENTS
Pirms simt gadiem sākās Izraēla tempļa būvniecība.
To būvēja, apliecinot cerību, ticību.
To uzbūvēja holokaustā izdzīvojušie, kas pārcēlās uz Dienvidfloridu
un ar katru ķieģeli paziņoja: "Šīs ir mūsu mājas, un te ir mūsu vieta."
Zinu, ka ne visas ēkas var glābt,
un tāpēc esmu nācis pie jums
ar cerību, ka Jūras līmeņa pazemināšanas departaments
uz mūsu pasargāšanas lūgumu raudzīsies labvēlīgi.
MAIAMI - PLŪDU ZONA JŪRAS LĪMEŅA PROJEKCIJA
Kā cilvēks, kas atzīst fiziskas klātbūtnes spēku,
esmu pateicīgs, ka varu būt jūsu priekšā.
GLOBĀLĀS TEMPERATŪRAS IZMAIŅAS +1,83 ° C
JŪRAS LĪMEŅA CELŠANĀS ŠAJĀ GADSIMTĀ +38,61 cm
2047. GADS
MAIAMI
IEKĻAUTS BOJĀEJAS ZONĀ
Tās tepat bija, nolādēts.
Es biju Maiami CRISPR, tad atgriezos mājās, tad devos...
Alfa, kur ir manas atslēgas?
Alfas privātuma iestatījumos norādīts atslēgas neizsekot.
Labi, atpisies, Alfa.
Vari mēģināt lūgt Dievu.
Alfa, vai Dievs zina, kur mans tētis pazaudējis atslēgas?
Alfa nevar runāt hipotētisku dievību vārdā.
Gabij, dónde está mis... mis "llavas"?
Pareizi ir "llaves", mīļais. Bet ir labāk nekā vakar.
Vietnē bija ieteikts uzvilkt šos.
Tur nebija teikts, kur ir atslēgas?
Varbūt Dievs tavas atslēgas slēpj, jo negrib tevi redzēt vaigā.
Pietiek, jā?
Omei un opim Izraēla templis ļoti patīk.
Man pietika ar Emanuela templi.
Emanuela templis mums vairs neder.
Tāpēc, ka turienes kopiena zina, kā tu izrīkojies ar mammu?
- Kāpēc tev ir jārunā tādas lietas? - Tu domā, patiesība?
Atradu!
Uzvelc zābakus, sīkā. Un kāp mašīnā.
Šis ir jautājumu laiks.
IZRAĒLA TEMPLIS
Mums kā ebrejiem jautājuma zīme
vienmēr bijusi mīļākā pieturzīme.
Un, sākoties Pesaham,
mēs atjaunojam savas spējas iztaujāt mums apkārt esošo pasauli.
Mūsu pašu dzīves laikā ir uzveikts vēzis.
Cilvēki ir izkāpuši uz Marsa.
Par spīti iekšējiem uzbrukumiem,
Amerikas demokrātija aizvien vēl pastāv - gan bez Teksasas.
Šogad ar Saules enerģiju tiks pagatavotas daudzas Pesaha maltītes.
Un tomēr ar katru atbildētu jautājumu parādās nākamais.
Maiami vārda tiešā nozīmē mainās mūsu acu priekšā.
Mūsu pilsēta applūst katru ceturto dienu.
Daudziem šis ir bēgšanas laiks.
Citiem - laiks, kad iestāties un cīnīties par mūsu mājām.
Jā. Jā, taisnība.
Mana šīgada lūgšana ir vienkārša:
lai mūsu līderi Talahasī izglābj šo ēku
un lai nākamgad mēs visi kopā būtu šeit, Maiami.
Atgādinājums: mēs ar māti noturēsim
sederu klimata dēļ pārvietotajiem tepat templī.
Tas notiks šonedēļ - jau piekto gadu pēc kārtas.
Visi ir aicināti.
Un beigsim ar miera vārdiem.
Lūdzu piecelties.
Ziniet, mans tēvs vienmēr ir teicis,
ka dr. Klūbeks ir labākais ortopēds Dienvidfloridā.
Tiešām.
Un, Dālij, liels paldies par palīdzību koku stādīšanā.
Kurš vēlas doties?
Tā zonējuma maiņa... Vai tad var atļauties gaidīt, līdz viss nokārtojas?
Jā.
- Visu labu. - Jums arī.
- Mums jūsu pietrūks. - Labi. Paldies.
Mana ģimene nekur nebrauks.
Mēs nāktu jūs klausīties, pat ja būtu jāstāv ūdenī līdz kaklam.
Tā gan ir mierinoša doma.
Var labi iztēloties.
- Šabat šalom. - Šabat šalom.
Jā.
Paldies.
Rabīn! Heriss Goldblats.
Jā, protams.
- Un Gabriela. - Gabriela, sveiki.
- Deivida dēls. - Jā.
Un tā ir mana meita Alana.
Alana. Priecājos iepazīties. Laipni lūdzu Izraēla templī.
- Tā ir Sofija, mana asistente. - Laipni lūdzam.
Jā, mums sagribējās pārmaiņas.
Šabat šalom, rabīn.
- Vai es pateicu pareizi? - Jā. Ideāli, Gabriela.
Jūs domājat, ka nākamajā Pesahā mēs te būsim visi? Tiešām?
Protams, ka tā domāju.
Kāpēc? Neticat zinātnei?
Alana grib ar jums parunāt par savu batmicvu.
Viņa tai gatavojās Emanuela templī, bet...
Mēs dzīvojam sūda apokalipses laikā.
- Dievam tiešām rūp batmicva? - Alana!
Man rūp.
Domāju, ka Dievam arī.
Viņi jūs gaida, rabīn.
Jā, protams.
Acīmredzot jūras līmeņa celšanās sabatu neievēro.
- Lūdzu, atvainojiet. - Prieks iepazīties. Šabat šalom.
Tiešām, Alana? Tiešām?
- Ja vajag, nokārtosim paši. - Tieši tā.
Atvainojiet.
Es sveicu jūsu dēlu mūsu draudzē.
Mūsu mazo Alanu arī satikāt?
- Tik nopietna! - Jā, satiku. Ir gan.
Tā ir mātes vaina. Sarežģīta sieviete. Būtu labāk palikusi Izraēlā.
Es Herisu brīdināju, lai viņu neprec.
Man liekas, ka Alana skumst pēc laika, ko viņa pavadīja Haifā.
Ziniet, viņa man teica, ka sevi uzskata par pasaules pilsoni.
Man tas šķiet apburoši, ziniet. Ļoti kosmopolītiski.
Jā. Toties ūdens svētnīcā nemaz nav apburoši.
- Mums ātri kaut kas ir jādara... - Jā.
...citādi sāksies strukturāli bojājumi.
- Man ir divi piedāvājumi. - Jā.
Vai uzrunājāt Kustom?
Wagner un United. United strādāja pagājušoreiz.
- Viņi ieteica uzstādīt stacionārus sūkņus... - Kuri...
- ...jo pienāks arī nākamā reize. - Kuri ir lētāki?
Pamēģiniet Kustom.
Uzrunājiet Kustom, kā mans vīrs teica.
Un tad šāda saruna vispār nenotiktu.
- Ir jāņem Wagner. - Viss... Ak dievs!
Sūkņi ir dārgi,
un es nedomāju, ka ir jāiegulda nākotnē.
- Viņi teica, ka sūkņi glābs. - Zinu, ka naudas ir maz.
Kad cilvēki dodas prom, zūd arī ziedojumi.
Tomēr mums būtu jādomā par nākotni.
Jūs zināt, ka nākotne būs?
Esat ko dzirdējis?
Man ir laba sajūta par prezentāciju.
Jā, ļoti iedrošinoša.
Izraēla templis daudz dara Maiami labā. Mēs to esam pelnījuši.
- Ja mēs salabotu, būtu citādi. - Ir jāņem Wagner.
- Kustom. - Ar Kustom...
PĀRBAUDĪT FILTRU
Atvainojiet, rabīn.
Alana! Kur tavs tēvs?
Es viņam pateicu, ka man sadumpojies vēders.
Viņš tagad droši vien prāto, vai man nav ēšanas traucējumi.
- Vai ir? - Domājat, ka Dievs mūs vēro?
Jā.
Nu, varbūt ne vārda tiešā nozīmē, taču arī mums ir savstarpēji jāpalīdz.
Jā. Ne jau to es prasīju.
Vai jūs domājat, ka plūdi ir sods par mūsu sliktajiem darbiem?
Kādus tieši sliktos darbus tu domā?
Visus.
- Citādi kāpēc gan Dievs to darītu? - Ko tad?
Jūras līmeņa celšanās, sausums, bēgļi, slimības...
Viņš ir dusmīgs. Citādi nevar būt.
Ja Dievs cilvēkus radīja pēc savas līdzības, kāpēc tie ir tik tizli?
Vai arī mēs par tizliem kļuvām?
Nu, domāju, ka mums visiem ir izvēle - būt tizliem vai nebūt.
Torā ir teikts, ka Dievs ir žēlsirdīgs un laipns,
grūti sadusmojams un pārpilns nelokāmas mīlestības.
Mana mamma saniknojās, jo tētis izvēlējās sākt kniebties ar Gabrielu,
tāpēc viņa pārdozēja pretsāpju zāles un tagad ir klīnikā.
Tāpat viņa ir atkarīga no CRISPR uzlabojumiem ādai un dibenam.
Ārišķība ir nāves grēks.
Ebrejiem nav nāves grēku. Mums ir vienkārši grēki.
Un mums ir piedošana.
Mans tētis attīsta Mazo Haiti,
un tagad, kad augstākiem zemesgabaliem ir lielāka vērtība,
viņi izpērk visus dzīvokļus un pārdod tos miljonāriem.
Vai viņam arī tiks piedots par...
Alana?
Te tu esi. Tu taču teici, ka iesi uz tualeti.
Es meloju. To iemācījos no tevis. Vai lepojies ar mani?
Atvainojiet. Alana dzīvo lielā stresā.
Man ļoti patika mūsu saruna.
Tu... Ja vēlies parunāties, droši nāc pie manis.
Alana.
Tu izmantoji klezmeru vai tomēr Prinsu?
Nē, Prinss nelikās piemērots, mammu.
Prinss vienmēr ir piemērots, Māršal!
- Nu... - "Soft and Wet"? "Purple Rain"?
Redz, tās dziesmas nav par klimatu, mammu.
Es izvēlējos klezmeru un melnbaltas bildes.
Svētnīca tagad ir baseins.
- Visi brauc prom. - Nē. Visi ne, mammu.
Un mums ir jāstiprina tie, kas paliek.
Ne tikai draudze. Mums jārūpējas par visu kopienu.
Es gribētu, lai tu atrodi kādu, kas rūpējas par tevi.
Kur palika tā Emilija? Man viņa ļoti patika.
Šķiet, viņa pārvācās uz Albertu un tagad dzīvo komūnā.
Viņai bija ļoti silts smaids.
- Varbūt Albertā ir vajadzīgs rabīns? - Mammu, te ir Maiami.
Viņi neļaus tai tikt aizskalotai.
Alfa, cik šogad būs klimata bēgļu?
Aprēķini rāda, ka 2047. gadā būs 23 miljoni klimata bēgļu.
Kāds ir Maiami iedzīvotāju skaits, Alfa?
Maiami iedzīvotāju skaits ir 803 935.
Un cik daudzus, tavuprāt, ir vērts glābt?
Šāda aprēķina veikšanai es neesmu paredzēts.
- Drīkstu ienākt? - Esmu kaila.
Gribēju novēlēt arlabunakti.
Paldies, tēt. Tad tagad viss ir kārtībā.
22. APRĪLIS - ZEMES DIENA
IZSTĀSTI PATIESĪBU
Saņēmām piedāvājumu no Kustom. Tas tiešām ir vislētākais.
Un zvanīja Deivids Goldblats par zonēšanas lēmumu.
Jā, vai ir kas dzirdēts?
Vai tad štatam nebija jāpaziņo šonedēļ?
Nu, viņi tikko paziņoja, ka glābs Pirmo baptistu baznīcu,
viesnīcu Fontainebleau un Haialī suņu skriešanās stadionu.
Paziņojumi vēl sekos.
- Zakera kungs? - Sofij, atnāca medmāsa.
- Dr. Šā jūs pieņems. - Parunāsim vēlāk.
Ir viena veca Clash dziesma - "Should I Stay or Should I Go".
Jūs to zināt?
Mīļā, tev man jāpasaka Man palikt vai doties prom
Ja teiksi, ka esi mana
- Jā, tā nav no maniem laikiem. - Jā, taču riska faktori pieaug.
Tuvojas vasara. Odu sezona. Ekstrēmi karstās dienas ietekmē smadzenes.
Viņas stāvoklī Maiami ir bīstama veselībai.
Jā, bet bīstami ir visur.
Runā, ka viesuļvētras šogad būšot briesmīgas.
Mēness nobīde ir vienkārši katastrofāla.
Nobīde. Mēness nobīde notiek kopš laika gala.
- Tas bīdās. - Nu ir sliktāk.
- Jā, nevar... Ei! - Pieņemu, ka dakteris tev pateica.
Jā. Jā gan, mammu. Tu esi pārliecināta, ka tiešām to vēlies?
Vēlos?
Pasauli jau sen neinteresē, ko es vēlos.
Pasaule domā tikai par sevi.
Tev te patīk.
Tev patīk madžonga klubs, tev garšo krabji.
Tos tagad taisa arī Dulūtā - no puķkāpostiem.
Paldies, dakter.
- Tev patīk arī dr. Šā. Te ir viņš. - Es pārceļos uz Milvoki.
Es pieņēmu pārvietošanas piedāvājumu.
Nav slikts. Ja gribat, varu pastāstīt sīkāk.
Viņi par brīvu piemeta klāt triecienšauteni.
Nē, redziet, mana... Nevajag dzīvot tur,
- kur dod triecienšautenes kā... - Pārceļas visi mani draugi.
Uz Milvoki vai Dulūtu. Vai kapiem.
Jūsu māte teica, ka viņai Čikāgā esot māsa.
Likās, tu māsu neciet.
Ir pārāk liels karstums, lai varētu atļauties neciest cilvēkus.
Labāk būt uz pirmā kuģa, kas pamet pilsētu, nevis uz pirmā, kas neatiet.
- Gribi, lai braucu līdzi? - Mīlulīt, tu nevari.
Tu esi vajadzīgs šejieniešiem. Viņi tevi mīl.
Kā tu vienmēr saki?
- "Mierini nomocītos un..." - "Un nedod mieru vienaldzīgajiem." Jā.
Jā.
Garīgais glābējs,
kurš cilvēkus glābj no noslīkšanas neskaidrībā un izmisumā.
Tu pameti Izraēlu, lai rūpētos par mani.
Varbūt tagad es, pametot Maiami...
parūpēšos par tevi.
2047. gada 17. jūnijs.
Laika prognoze Maiami. Daļēji mākoņains.
Temperatūra līdz +34 grādiem, gaisa mitrums 70 %.
Brīdinām, ka applūšanas dēļ pieejai slēgti šādi rajoni:
Oušendraiva uz dienvidiem no 5. ielas,
Koralveja starp 22. ielu un I-95.
Aizvien slēgta ieeja Sautbīčā un Virdžīnijakī.
Laikam man manai batmicvai vajag jaunu dienu.
Šeit mana diena ir kaut kādam Maksam Borenstainam,
un es jau esmu iemācījusies tās dienas gabalu. Stāstu par Nou.
Jā, jā, to es gatavoju ar Maksu.
Stāstu par Nou un derību.
- Man ļoti patīk. - Jā, tas ir skaists stāsts par atdzimšanu.
To var uztvert arī tā.
Vai Makss būtu ar mieru ņemt citu dienu?
Es varētu pierunāt savu tēvu viņam par maiņu samaksāt,
ja apsolītos vairs neslēpt Gabrielas pretapaugļošanās tabletes.
Kā tev patiktu, ja es tam piekristu?
Kā tas patiktu jums?
Varbūt sameklēsim tev citu dienu...
un citu Toras daļu.
Domāju, kaut ko no tālākas vietas Pirmajā Mozus grāmatā.
Par ko tur ir?
Tur stāstīts par lielu pagrimšanu un taisno tiesu,
kur sods par ļaundarību atbilst nodarījumam.
Mēs to saucam par "middah keneged middah".
Patiesībā man uz manu barmicvu bija tā pati daļa, tici vai ne.
Tā vēl nevienam nav?
Acīmredzot Gorini ir piekrituši pārcelties un dodas uz Vinipegu,
tā ka tev atbrīvojas diena, ja tu to vēlies.
Saņēmām, rabīn. No štata.
Alana, varbūt palasi un paskaties, vai tevi uzrunā.
- Sofij, varbūt jūs... - Jā.
- Nāc, mīlulīt. - Sveiki.
Tas ir brīnišķīgi.
Tā ir ļoti, ļoti īpaša daļa.
Vai zini, ka tā bija rabīna...
Rabīn Zaker, ar nožēlu paziņojam,
ka Izraēla templis patlaban nav iekļauts
Floridas štata Jūras līmeņa pazemināšanas departamenta sarakstā.
Ja uzskatāt, ka šis lēmums ir kļūdains...
Nolādēts!
Atvainojiet. Nezināju, ka te kāds ir.
- Un jūs būtu? - Džūlija. Santehniķe.
Māršals. Rabīns.
Tiešām? Īstu rabīnu vēl nebiju satikusi.
Negribēju traucēt jūsu sarunu ar Dievu.
Nē. Dievs par pirmo jums varēja izvēlēties labāku rabīnu.
Nu, nez vai Dievs zina,
kur man likt sūkņu mitruma sensoru.
Varbūt tajā skapī?
Tur mums stāv Tora.
Ja tā pieskarsies zemei, man 40 dienas būs jāgavē,
tāpēc tas nemaz nav skapis.
Drīkstu uzmest aci?
Šī Tora Izraēlā pabija ugunsgrēkā.
Meža ugunsgrēkā pie bēgļu nometnes.
To saņēmu dienā, kad kļuvu par rabīnu.
Kas tur rakstīts?
Tur pateikts viss, kas jāzina, lai dzīvotu taisnu, piepildītu dzīvi.
Nu, un jums ir?
Kas?
Piepildīta dzīve.
Visi divreiz iemērksim sālsūdenī pētersīļus.
Grūti aizmirst okeānu. Tas mērcē mūs.
Šonedēļ četras reizes.
Ir vēl viens jautājums.
- Man likās, ka ir trīs. - Jā.
Grāmatā rakstīts - četri.
Tāpēc tos sauc par četriem jautājumiem, Gabriela.
Neuzvedies kā ķēms, tēt.
Viņš neuzvedās kā ķēms. Viņš viņu pamācīja.
Ja kāda vārdu piemin katrā teikumā, mammu,
tad, mammu, cilvēks uzvedas kā ķēms.
Noklausīsimies ceturto jautājumu, Alana. Es klausos.
"Visus citus vakarus mēs maltītes ēdam, kā vēlamies.
Kāpēc šajā vakarā mēs sēžam pie galda atgāzušies?"
Vai atbildēsi?
Jā.
"Šis jautājums sakņojas Senajā Romā,
kad bagātniekiem bija paradums ēst,
guļot uz dīvāna un balstoties uz viena elkoņa,
bet vergi un kalpi viņus baroja.
Mūsu tautai šāda nepiespiesta ēšanas maniere
šķita brīvības un pārticības simbols,
tāpēc mēs sedera laikā ēdam, pieliekušies sāņus,
lai tas mums atgādinātu par laikiem, kad mūsu tauta alka pēc brīvības."
Es atsakos atgāzties.
Kāpēc tā, mīlulīt? Kas ir?
Tāpēc, ka tepat Maiami ir daudz cilvēku,
kas strādā par tādām algām, kas neļauj pacelties pāri nabadzības līmenim,
lai citi varētu spēlēt golfu.
Un citi strādā vaiga sviedros,
lai apgādātu savas meitas un vecākus, un bijušās sievas,
un tomēr katru vakaru jūtas par to vainīgi paši savās mājās,
jo viņiem piemīt neremdināma nekaunība dzīvē kaut ko sasniegt.
Man ir vēl viens jautājums.
Ir tikai četri jautājumi. Tev visi sanāca. Tagad ēdīsim.
Es uzdošu savu jautājumu.
Kāpēc Dievs ar mums tā dara?
Tas ir mans jautājums.
Kā dara? Kā Dievs dara?
Tu joko, tēt?
Tu vispār redzi, kas notiek tev apkārt?
Vai...
- Ak, mīlulīt. - Alana!
- Alana, mīlulīt. - Nē, nē, nē. Sēdi vien.
Alana.
Man patika, ko tu teici par Maiami cilvēkiem.
- Tava empātija. - Ko?
Vai nav labi, ka jums ir dēls?
Jā.
- Piepildīsim mūsu kausus. - Pasniegsiet savu glāzi, rabīn?
Lūdzu.
Izabela?
Ķeries pie tās daļas par mocībām, Māršal.
Tā daļa man patīk. Dievs beigās atsvabina vergus.
Lai gan izskatās, ka Viņš galīgi nesteidzās.
Priecājoties par mūsu atsvabināšanos no verdzības,
mēs atzīstam, ka mūsu brīvība nāca ar grūtībām
un to jebkurā brīdī var atņemt.
Tāpēc būsim pateicīgi par šo brīdi, ko varam būt kopā.
Tas var būt mūsu pēdējais.
Prieks, ka bezpajumtnieki dzirdēja tieši to. Ak vai!
Sofij. Sofij.
Mēs izliesim lāsi vīna par katrām no mocībām, ko nosauksim.
Asinis. Vardes.
Odi. Kaitīgi kukaiņi.
Lopu sērga, augoņi, krusa,
siseņi, tumsa, pirmdzimto nāve.
Odi un siseņi - izklausās, ka tos varētu apvienot, ne?
Samazināt uz deviņām.
Pesaham nav ierosinājumu grāmatas.
Vai zināt? Šogad es gribētu pievienot.
Korumpēta valdība, Mēness nobīdes, ekstrēms karstums, kāpjošs jūras līmenis.
- Āmen! - Āmen!
Ziniet, ir arī apelācijas process, rabīn.
Tātad ir cerība?
Mēs tikām laukā no Ēģiptes. Cerība ir vienmēr.
Jūsu tēvu ar prieku piemin par ziedojumu, par kuru tapa šis logs.
Jā, viņam šis templis patika.
Viņš būtu darījis visu, lai to glābtu.
Mana ģimene ir tāda pati.
Goldblatu dāsnums ir devis labumu mums visiem.
Atceros, kā jūs stājāties padomes priekšā.
Mani māca šaubas, bet jūsu tēvs mani pārliecināja.
Nē, nē, nepārprotiet. Es priecājos, ka pieņēmām jūs.
Lai gan izklausās, ka prezentācijā jūs apdirsāties.
Es gatavojos apelācijai. Līderi...
- Apelācijai? Paskat! - ...no visu ticību kopienām...
Ko? Man nevajadzētu to darīt?
Jūs zināt, kāpēc glābs Fontainebleau?
Vai suņu stadionu.
Vai jūsu čoma mācītāja Makgī dievnamu.
Vai visas tās mājas Biskeinas bulvārī.
Vai zināt, kāpēc?
Te ir Florida, rabīn. Te nav debesis.
Lai kājas paliktu sausas, kādam ir jāiesmērē ķepā.
Nesaprotu, ko jūs ierosināt.
Es ierosinu jums piezvanīt manam dēlam.
Tāpēc ka viņš māk panākt lietas, skaidrs?
- Vai... - Heriss ir labs puisis, rabīn.
Viņš sliktu padomu nedos.
Labi.
Viņa prasīja, kāpēc Dievs ar mums tā dara?
Jā, un tad aizskrēja uz savu istabu un klausījās laika ziņas.
Kāpēc Dievs dara ko?
Viņa īsti neprecizēja, bet likās, ka viņa nerunā ne par ko labu.
Ka Dievam mēs nepatīkam. Īpaši es.
Tas bija tikai jautājums.
Jūs teicāt, ka jautāt taču ir labi, vai ne?
Jā, bet ir jābūt īstajiem jautājumiem.
Vai atstāsi mūs ar rabīnu uz mirkli divatā, mīļā?
Jā. Protams.
Kā...
Nāciet, es jūs pavadīšu.
Kā varu jums palīdzēt?
Vispār, rabīn, mans tēvs saka, ka es varu palīdzēt jums.
Tie politiķi.
Nelāgas lietas.
Jums tādās nevajadzētu iesaistīties. Ticiet man.
Man labāk patīk strādāt šeit.
Nē, protams, un jums tas lieliski padodas.
Es zinu, ka Alana no jūsu uzmanības tikai iegūst,
un viņa mēdz būt sarežģīta.
Nu, ziniet, tai vecumā mēs visi tādi bijām.
Un mēs visi esam pateicīgi par jūsu darbu kopienas labā.
Ziniet, jūs esat īsts humānists. Īsts "mensch", kā teiktu mans tēvs.
"Mensch". Tā ir augstākā uzslava.
No tā, ka templis nogrims, neiegūs neviens, rabīn.
Neviens.
Domāju, ka tur varam būt vienisprātis. Vai man taisnība?
Neviens.
Labi.
Kura daļa būs tev?
Par Sodomu un Gomoru.
Kas tur notiek?
Dievs abas pilsētas nodedzina līdz ar zemi. Pilnīga iznīcība.
Tādu Latu viņš izglābj, bet viņa sievu pārvērš par sālsstabu,
jo viņa, iespējams, kaut ko bija aizmirsusi mājās.
Skarbi.
- Ja kas, es esmu Makss. Kā sauc tevi? - Alana.
Nu, tev ir Noa un derība, jā?
"Savu loku es mākonī lieku,
un tas būs par derības zīmi starp mani un zemi."
Tiešām?
Tur nekas nav teikts par šīgada sarkano aļģu ziedēšanu Tampā
vai rifa izbalēšanu Biskeinas līcī?
Pagājušogad bankrotēja mana tēva snorkelēšanas bizness.
Visi rifi ir miruši.
Tev vajadzētu atnākt uz manu batmicvu.
Es plānoju nopietnu runu par cilvēces pārkāpumiem
un dievišķo sodu.
Domāju, ka tevi tas varētu interesēt.
Paldies. Daudz ielūgumu es nesaņemu.
Alana Goldblata.
Paskatieties uz temperatūru.
Vēl nav pat gadsimta vidus, un mēs jau esam pāri par 1,8 grādiem.
Agrāk viesuļvētru sezona sākās augustā. Tagad tā sākas aprīlī.
Un Tveitsa ledājs Antarktikā? Ja Dievs to atlauzīs...
- Labi, labi. Tātad... Un to dara Dievs? - ...jūras līmenis celsies...
Vai tad tas nav Dieva ledājs?
Labi, tātad tu jautā: "Kāpēc Dievs tā dara?"
Vai tomēr: "Kāpēc Dievs to neaptur?"
Taču varbūt labāks jautājums būtu: "Kāpēc to neapturam mēs?"
Vai ne? Jā, varbūt tas ir arī mūsu ledājs.
Labi. Vai jums uz to ir atbilde?
Viedā Alana Goldblata reiz teica:
"Varbūt tas ir tāpēc, ka cilvēki ir tizli."
Linu blūzes atstāj. Čikāgā ir briesmīgs aukstums.
Tikai kašmira.
Labi. Zini, Čikāgā ir arī silti, mammu.
Linu blūzes noderēs.
Es skumšu pēc šejienes.
Jā. Šejiene skums pēc tevis.
Jaunajā kartē vēl bez Mazās Haiti nekā daudz nav atlicis.
Žēl, ka sinagogu nevar pārcelt uz turieni.
Man vispār ir pamats ticēt,
ka templi iekļaus saglabāšanas sarakstā.
Izraēla templis izturēs.
Tu ņemsi arī linu blūzes.
Tu noteikti darītu visu, lai šo vietu glābtu.
Kad tu uzzināsi?
Nu jau kuru katru dienu.
Alfa, kāds ir sods par sazvērestību ar mērķi piekukuļot
amatpersonu Floridas štatā?
Kukuļdošana ir otrās pakāpes kriminālnoziegums,
sodāms ar līdz pat 15 gadiem cietumā
un 20 000 $ naudassodu.
Tā atrodas septītajā vietā no desmit Floridas kriminālsodāmības...
Pasaule domā tikai par sevi.
Jūs domājat, ka nākamajā Pesahā mēs te būsim visi?
Ieteica uzstādīt stacionārus sūkņus...
Tu noteikti darītu visu, lai šo vietu glābtu.
Pienāks arī nākamā reize.
Izklausās, ka prezentācijā jūs apdirsāties.
- Ir jāņem Wagner. - Vispār, rabīn,
- es varu palīdzēt jums. - Sūkņi ir dārgi.
Te ir Florida.
Lai kājas paliktu sausas, kādam ir jāiesmērē ķepā.
Es dziedu lietū
Vienkārši dziedu lietū
Kas par lielisku sajūtu!
Es atkal esmu laimīgs
Es smejos par mākoņiem Kas tumši man virs galvas
Manā sirdī ir saule Un es esmu gatavs mīlēt
Lai negaisa mākoņi padzen
Visus no šejienes
Lai lieti līst Man sejā ir smaids
Es slāju pa ielu Ar priecīgu meldiņu
Vienkārši dziedu Dziedu lietū
Labdien, rabīn Zaker.
Jūras līmeņa pazemināšanas departamentam bija iespējams pārvērtēt
Izraēla tempļa pieteikumu par saglabāšanu,
un mums ir labas ziņas.
Šādās dienās, šādos laikos ir kārdinājums
kavēties pie domas par izredzēto tautu.
Izredzētu kam?
Izredzētu...
lai izdzīvotu.
Man ir tas prieks paziņot, ka mūsu templi nenojauks.
Mēs slavējam Kungu
par mūsu garīgo māju saglabāšanu
un uzņemamies atbildību, ko tā sevī ietver.
Un mēs pateicamies mūsu līderiem Talahasī par šo svētību.
NoYeFe-47.
Es skubinu vakcinēties visus, kas to vēl nav izdarījuši,
un par stāvošu ūdeni ziņot odu iznīdēšanas centriem.
- Rabīn? - Jā?
Vai templi izglāba Tas Kungs, vai arī tas ir cilvēka darbs? Konkrēta cilvēka.
- Kāpēc gan... - Vienu dienu mūs barojat, tad - piedrāžat?
- Es atvainojos! - Kaunieties, rabīn!
- Es nezinu... Es... - Mēs jums uzticējāmies! Jums visiem!
Jūs esat pelnījuši to, kas nāks!
- Paga. Pag, ko... kas... - Vai zini, kas nāks?
Sociālais dienests, un aizvilks tavu pakaļu prom!
Goldblata kungs, viss labi?
- Ko? - Nelāgs oda kodums.
Nē, tā ir cista. Man tādas metas visu laiku. Jā.
Mans dēls grib ar jums parunāt. Var?
Jā.
Kur jūs mani iegrūdāt?
Lai kāds uzvarētu, kādam ir jāzaudē. Šķiet, tā ir teikts Torā.
Nē, basketbolā, nevis Torā.
Lai nu kā, bet es nezināju, ka, atstājot sinagogu,
būs jāatsakās no bezpajumtnieku centra, taču štats nevar glābt visu, rabīn.
To var tikai Dievs, cik es saprotu.
Kur lai visi tie cilvēki iet?
Negribu izklausīties pēc kretīna, rabīn, bet formāli viņi jau bija bezpajumtnieki.
Vai viņi tādi nevar būt jebkur?
Mēs uzvarējām, rabīn. Domājiet par to.
Padomājiet, cik daudz laba varēsiet darīt, jo nu esam drošībā.
Alfa, lūdzu, atlasi visu pieejamo saturu par Māršalu Zakeru.
Sociālos tīklus, publicētos rakstus, intervijas, pirkumus?
Visu.
Runa Alpha pasākumā 2037. gada 17. jūlijā.
Mēs dzīvojam krīzes laikā.
Netālu no šejienes
klimata dēļ pārvietotajiem ir vajadzīga pārtika un ūdens.
Un ticiet man...
- Ej prom! - Elijs Vīzels ir teicis...
- Tavs vectēvs, mīļā. - "Mums ir jābūt savai nostājai."
Viņš nomira.
"Neitralitāte palīdz tikai apspiedējam, nevis upurim."
Viņš teica - tā ir tauku dziedzera cista. Kas no tādas mirst?
Mammu, ārsts teica, ka tas bijis oda kodums.
- Oda kodums. - Kas sekos, rabīn?
Sērga. Plūdi. Karstums.
Visa Džordžija deg. Latīņamerikā bads.
Indonēzijā kari.
Aizvien nedomājat, ka Dievs pieprasa mūsu uzmanību?
Mūsu uzmanībai vienmēr būtu jābūt vērstai uz Dievu. Gan labos laikos, gan sliktos.
Jo tuvāk esam Tam Kungam, jo tuvāk Tas Kungs ir mums.
Tā darbojas mīlestība.
Bet Alanai ir taisnība, rabīn. Kas ar mūsu pasauli notiek?
Nu...
- ir miris cilvēks. - Jā.
Ietekmīgs cilvēks.
- Ietekmīgs. - Cilvēks, kurš...
kurš ietekmēja pasauli.
Nu...
Taču mēs visi mirsim.
Tā nav dzīves traģēdija. Tikai beigas.
Lai tā būtu dārga, tai ir jābeidzas.
Varu teikt tikai to, ka...
reizēm ticība nozīmē, ka mums jādodas uz priekšu bez atbildes,
bruņotiem tikai ar zināšanām, ka atbilde tiks saņemta.
Ar laiku.
- Palīdzēt? - Malā!
- Tu kaut ko saprati? - Kur ir Heriss Goldblats?
Jūs nevarat...
Heris Goldblat! Mēs esam FIB.
Jūs tiekat arestēts. Jums ir tiesības ciest klusu.
Viņam tikko nomira tēvs.
Šis cilvēks sēro.
- Nesarežģījiet visu, Heris. - Atvainojiet.
Kas notiek? Es esmu šejienes rabīns.
- Goldblata kungs ir arestēts. - Par ko?
Par kukuļdošanu amatpersonai. Sazvērestību ar mērķi dot kukuli.
- Heris? - Par izspiešanu.
- Nē, es neticu. - Es visu darīju tevis dēļ.
Un tevis.
Un jūsu, rabīn. Es izdarīju to, kas bija jādara.
Viss grimst.
Un izrādās, ka es te vienīgais māku peldēt, sasodīts!
Ko tas nozīmē?
- Viss kārtībā, mīļā. - Kā - kārtībā?
Lūdzu, apturiet tos... Apturiet taču...
Viesuļvētra "Stenlijs" 2047. gadā ir 41. vētra.
Sauszemi tā sasniegs šonedēļ, kad 4. kategorijas viesuļvētras
vēja ātrums sasniegs 240 km/h
un ūdens līmenis celsies par septiņiem metriem.
Spēcīgais lietus novedīs pie plūdiem,
un Maiami zemāko vietu iedzīvotāji tiek aicināti meklēt patvērumu augstāk.
Šodien Alana Goldblata pievienojas mūsu draudzei -
savā batmicvas dienā.
Viņa kļūst par baušļu meitu
un oficiāli atbildīga par savu rīcību
mūsu kopienas un Dieva acīs.
Alana ir cītīga skolniece, patiesības meklētāja.
Šodien Alana ar mums runās
par Sodomas un Gomoras iznīcināšanu.
Pirmās Mozus grāmatas 19. nodaļa.
Jūs visi zināt, ka Dievs Sodomu un Gomoru pilnībā nodedzināja,
nogalināja 65 000 cilvēkus, taču jautājums ir - kāpēc?
Kāpēc viņi to bija pelnījuši?
Rabīni runā par "middah keneged middah".
"Lai sods ir atbilstošs nodarījumam."
Vai viņi bija egoisti? Cietsirdīgi?
Vai viņi bija materiālisti, kam trūka cilvēcības?
Vai viņi ar kaut ko atšķīrās no mums?
Nu beidziet! Jūs domājāt, ka Dievs jūsu uzvedību atstās nesodītu?
Nē.
Plūdi ir piecas dienas nedēļā un mājas ir uz pāļiem,
tāpēc ka nu mūsu pilsēta peld uz nabadzīgo līķiem.
Tāpēc nešaubieties:
4. kategorijas sods tuvojas mums ar ātrumu 246 km/h,
un tā vārds ir "Stens", šī gada 41. viesuļvētra.
- Tāpēc dirsā derību, saka Tas Kungs. - Ei! Tā!
Alana, pietiks.
Dievs planētu noslaucīs tīru un sāks no sākuma.
Un kuru viņš atstās, lai izdzīvotu?
Ne jau manu tēti. Viņš dod kukuļus amatpersonām.
Man nav laika gaidīt Dieva sodu.
Ir labi. Uztaisīsim pauzīti.
Tāpēc es par viņu ziņoju policijai.
- Viņu kāds apturēs? - Ei, ei. Nē, ei!
Alana, diezgan, labi?
Tā, es tev atgādināšu: kā baušļu meitai tev ir jāgodā tavs tēvs un māte. Tagad...
- Gribat, lai jums ko atgādinu? - Nomierinies. Ir labi.
- Alfa, atskaņo Māršalu Zakeru. - Mēs...
2037. gada 17. jūlijs.
Mēs dzīvojam krīzes laikā.
Netālu no šejienes
klimata dēļ pārvietotiem cilvēkiem ir vajadzīga pārtika un ūdens.
Un varat būt droši,
ka ikviens līderis, kurš necenšas situāciju uzlabot, ir līdzvainīgs.
Elijs Vīzels ir teicis: "Mums ir jābūt savai nostājai.
Neitralitāte palīdz tikai apspiedējam, nevis upurim."
Taču jūs pametāt Izraēlu, vai ne?
Ļāvāt, lai bēgļi par sevi cīnās paši.
Nē, tev nav ne jausmas, kas Izraēlā ar mani notika.
- Vai kāpēc es aizbraucu. - Es zinu, ka jūs atkal noskatījāties,
kā te, Maiami,
jums tik mīļie bezpajumtnieki zaudēja savu patversmi.
- Es nezināju. - Vai varbūt negribējāt zināt.
Jūs nevarat aiziet.
Jā, skaidrs, ka varu. Tā dara, kad apkauno amatu.
Mēs ļausim, lai 13 gadus veca meitene mums stāsta, kādi esam?
Varbūt viņai vajadzētu būt rabīnam. Viņa vismaz nenodeva bezpajumtniekus.
Nesaprotu, kur ir problēma. Mēs būtu labāki,
ja klusēdami noietu pa burbuli?
Varbūt Alanai Goldblatai bija taisnība. Varbūt šī ir Sodoma un Gomora.
Ko jūs runājat, rabīn! Neviens par sālsstabu nav pārvērties.
Mūs iekļāva saglabāšanas sarakstā.
Ko... Kā pats teicāt - nākamgad Maiami.
Kas, johaidī?
Nu, tavu tēti liks cietumā?
Maiami cietums jau ir applūdis,
tāpēc uzreiz pēc batmicvas viņu aizsūtīja uz Raifordu.
- Vai tagad tu sanāc bārene? - Formāli ne.
Tētim ir saglabājusies snorkelēšanas laiva. Mēs drīz brauksim prom.
Alfa, kad "Stenlijs" sasniegs krastu?
Sagaidāms, ka viesuļvētra "Stenlijs" sasniegs krastu 20.00.
Maiami rajonā vētras uzplūdi pārsniegs astoņus metrus.
Un jūras dambis? Tas taču noturēsies, vai ne?
Biskeinas līča dambis ir paredzēts,
lai izturētu 7,5 metrus augstus vētras uzplūdus.
Alana, mīļā, Maksam tiešām jāiet.
Labāk ej.
- Vai mēs vēl satiksimies? - Kas to lai zina?
Piekāst viņus. Tu izglābi sinagogu.
Tu domā, ka citām reliģijām problēmu nav?
Mammu!
Tavs tēvs tagad ar tevi tā lepotos.
- To taču tu zini, ko? - Labi. Mammu, kāpēc tev ir avatārs?
Kas ir "atabārs"?
- Saistīts ar seksu? - Tas ir... Nē, nav.
Vai tava māsa tur ir un tev palīdz?
Ej atpakaļ uz templi un pasaki tai Margo Tilmenai,
ka tava māte zina, ka viņa ar roku apmierināja
golfa profiņu Maralago.
Klau, ziņās saka, ka mums jāevakuējas,
mammu, tāpēc tu pareizi darīji, ka aizbrauci.
Man likās, ka tu esi garīgais glābējs. Cilvēkiem tu tagad esi vajadzīgs.
Izraēla tempļa cilvēkiem ir vajadzīgs viņu rabīns.
Nē, mammu, es vairs neesmu viņu rabīns.
- Es tevi nedzirdu. Izklausījās, ka teici... - Es vairs neesmu viņu rabīns.
Kas tad tu esi?
Ej atpakaļ uz templi un pasaki...
Trauksme.
Viesuļvētra "Stenlijs" pārrāvusi Biskeinas līča dambi.
Lūdzu, dodieties uz augstāku vietu.
TEMPLIS
- Sveiki. - Sveiki.
Nezināju, kam zvanīt. Sūkņi vairs nevelk. Par daudz ūdens.
Tora.
Tā.
Labi.
Jūs varat...
Labi.
- Apsegt. - Jā. Jā, tā. Tieši tā.
Vienkārši... Nu... Vai ne?
Der.
- Man liekas, ka ir labi. - Jā.
Mums jātaisās prom.
Pār pilsētu nolaižas vētra.
- Uzmanieties! - Nav svarīgi - jūsu vai manu.
Lietusgāzes drīz pārvēršas plūdos.
Ūdens ceļas, un rabīns dodas uz sinagogu
glābt Toru.
Rabīns iziet uz ielas,
kur ar laivu piebrauc miesnieks Moiše.
"Kāpiet iekšā, rabīn!"
- Varbūt jūsu mašīna? - Jā.
Ūdens strauji ceļas.
"Nē," saka rabīns. "Es paļaujos uz To Kungu. Viņš mani izglābs."
Ūdens līmenis aizvien ceļas.
Paskatieties, rabīn.
Vispār man liekas, ka es vairs neesmu rabīns.
Re!
- Viņi mūs redz? - Nezinu.
Ei! Ei!
- Ei! Ei! - Mēs esam te!
Ei! Ko lai darām?
Varam kāpt augšā.
Rabīns ar Toru cenšas tikt kaut kur augstāk,
kad ar motorlaivu viņam klāt piebrauc drēbnieks Benjamins.
"Nāciet, Rabīn! Mums jūs jādabū prom.
Dambi tūlīt pārraus."
Taču rabīns viņam atsaka.
"Es paļaujos uz Toru. Tas Kungs mani izglābs."
Ļaujiet palīdzēt, rabīn.
Ei. Ja jūs mani sauktu par Māršalu,
es būtu ļoti pateicīgs.
Un dambi tiešām pārrauj.
Un ūdens iebrāžas pilsētā un aiznes visu savā ceļā.
Rabīns aizvien ir sažņaudzis Toru, un ūdens viņu nes,
līdz viņu uzķer
augstākā koka augstākie zari...
kad piepeši vētrā parādās helikopters.
Ei!
Un megafonā viņam sauc policists...
- Ei! - "Ķerieties pie trepēm, rabīn!
Šī ir jūsu pēdējā iespēja!"
Taču rabīns uzstāj, ka izglābs Tas Kungs.
- Un, saprotams, viņš noslīkst. - Ei!
Kā jau dievbijīgs cilvēks rabīns nonāk debesīs un vaicā:
"Kungs, mana ticība uz Tevi bija nesatricināma.
Kāpēc Tu mani nepaglābi no plūdiem?"
Nu taču, rabīn. Pabeidziet.
TALAHASĪ
Un Dievs pagriežas pret rabīnu un saka:
"Nu, es tev sūtīju divas laivas un helikopteru. Ko vēl tu gribēji?"
Tagad laikam visi esam bezpajumtnieki, rabīn.
Piedod, Elaidža.
Jūs izglābāties.
Tu arī.
Man prieks, ka jūs esat dzīvs.
Man arī.
Klau, rabīn, jūs tā arī neatbildējāt uz manu jautājumu.
Kurš jautājums tas bija, Alana? Tev to ir daudz.
Ja Dievs mūs mīl, kāpēc neiejaucas? Kāpēc tik daudz ciešanu?
Jā. Kāpēc tā ir?
Mozus Dievam uzdeva šo pašu jautājumu.
"Kāpēc tik daudz ciešanu?
Ja esi tik visvarens, kāpēc tās neizbeidz?"
Un vai Dievs viņam atbildēja?
Jā, atbildēja.
Ko tad?
Būtībā atbilde skanēja: "Es varētu izstāstīt, bet tu nesaprastu,
jo tu esi cilvēks un es - Dievs."
Un viss? Tāda ir atbilde?
Ka esam cilvēki? Jā, tā ir jābūt.
Man liekas, ka atbilde ir...
Viss ir atkarīgs no mums.
KATRĪNAS KEITSAS PIEMIŅAI 1948 - 2022
Tulkojis Imants Pakalnietis